钦定古今图书集成/理学汇编/学行典/第106卷 > 朱子全书 > 《答孙仁甫》
## 钦定古今图书集成/理学汇编/学行典/第106卷 > 朱子全书 > 《答孙仁甫》

天之生物，便有常性。方寸之闲，万善皆足。圣人于此，
不过教人保养发挥，先成诸己，而后及于物耳。故圣
人已远，而万世之下，祖述其言。能出于此者，乃为得
其正统；其过之者，则为堕于老佛之空虚；其不及乎
此者，则为管、晏，为申、商。又其最下者，则不自知其沦
于盗贼之行，而犹欲自托于讲学，其亦误矣。道之隳
也，不亦宜乎。